open-index/open-wikipedia-markdown huggingface dataset:
Carl Bloch

**Karlas Heinrichas Blochas** (, 1834 m. gegužės 23 d. Kopenhaga – 1890 m. vasario 22 d. Kopenhaga) – danų dailininkas, religinių ir žanrinių scenų autorius.

## Biografija
Danijos karališkojoje meno akademijoje mokėsi pas V. Marstrandą.

Ankstyvuosiuose darbuose buvo vaizduojami kaimiški kraštovaizdžiai. 1859–1866 m. K. Blochas gyveno Italijoje, ir šis laikotarpis buvo svarbus jo stiliaus susidarymui, jis tapė mitologinius siužetus. Pirmasis garsus jo paveikslas – „Išlaisvintas Prometėjas“, Kopenhagoje parodytas 1865 m. Po V. Marstrando mirties K. Blochas baigė dekoruoti Kopenhagos universiteto ceremonijų salę.

Vėliau gavo užsakymą nutapyti 23 paveikslus Frederiksborgo piliai. Tai buvo scenos iš Kristaus gyvenimo, jos, kaip iliustracijos, tapo populiarios įvairių konfesijų krikščionių literatūroje. Ypač dažnai jas naudoja šiuolaikiniai mormonai ir jos net buvo pasitelktos kaip pavyzdžiai daugybėje mormonų filmų. 1855–1879 m. tapyti originalai iki šiol saugomi Frederiksborge.

## Galerija


Vaizdas:The Shepherds and the Angel.jpg|*Piemenys ir angelas*
Vaizdas:Carl Heinrich Bloch - Jesus Tempted.jpg|*Jėzaus gundymas*

Vaizdas:Christhealingthesick.jpg|*Kristus gydo ligonį*
Vaizdas:Healing of the Blind Man by Jesus Christ.jpg|*Jėzus Kristus gydo neregį*
Vaizdas:Carl Heinrich Bloch - Woman at the Well.jpg|*Samarietė prie šulinio*
Vaizdas:Bloch-SermonOnTheMount.jpg|*Kalno [[pamokslas]]*

Vaizdas:Transfiguration bloch.jpg|*Kristaus atsimainymas*
Vaizdas:Carl Heinrich Bloch - Suffer the Children.jpg|*Kentėkite, vaikai*
Vaizdas:RaisingofLazarusBloch.jpg|*[[Lozorius iš Betanijos|Lozoriaus]] prisikėlimas*
Vaizdas:The-Last-Supper-large.jpg|*[[Paskutinė vakarienė]]*
Vaizdas:Gethsemane Carl Bloch.jpg|*Getsemanės sodas*

Vaizdas:Christ at the Cross - Cristo en la Cruz.jpg|*Nukryžiuotas Kristus*
Vaizdas:BurialofChrist CarlBloch.jpg|*Kristaus laidotuvės*
Vaizdas:TheResurrectionOfChrist.jpg|*Kristaus prisikėlimas*



## Išnašos
GD Estoril Praia (moterys)

**Estoril Praia** –  Portugalijos futbolo klubas iš Estorilio. Šis straipsnis apie klubo moterų futbolo ekipą. 

## Istorija
Kitados žaidė Antrajame divizione. Nuo 2024–2025 m. sezono rungtyniavo moterų Liga BPI. 2024 m. rugpjūčio 30 d. debiutinėse rungtynėse rezultatu 0-3 pralaimėjo „Sporting“.

## Pasiekimai
;  **Portugalijos čempionatas:**
:  **Čempionės**: 

;  **Portugalijos taurė:**
:  **Nugalėtojos**:

## Sezonai
; Pastarųjų metų sezonai

## Spalvinė gama

## Apranga
;Sportinės aprangos pokyčiai:
* Namuose žaidžia tradicine apranga.

## Garsesnės žaidėjos
*  Pipa (Vanessa Filipa Santos Rodrigues)
*  Inês Silva, gynėja.

## Taip pat skaitykite
* GD Estoril Praia – apie klubo pagrindinę vyrų komandą.

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Globalsportsarchive
Maurycy Gottlieb

**Maurycas Gotlybas** (, 1856 m. vasario 28 d. Drohobyčas, Galicijos ir Lodomerijos karalystė – 1879 m. liepos 17 d. Krokuva, Galicijos ir Lodomerijos karalystė) – žydų dailininkas, lenkiškai kalbančių Galicijos žydų Vakarų Ukrainoje sūnus.

## Biografija

Gimė Drohobyče, Galicijoje, šių dienų Lvivo regione, Vakarų Ukrainoje.

15-os įstojo į Vienos vaizduojamųjų menų akademiją. Vėliau mokėsi pas J. Mateiką Krokuvoje. Kadangi iš bendramokslių patirdavo antisemitinį spaudimą, M. Gotlybas mažiau nei po metų paliko J. Mateikos studiją ir grįžo į Vieną tyrinėti savo žydiškų šaknų, nes buvo užaugintas kaip žydas pasaulietis.

20-ies Miuncheno meno konkurse už paveikslą „Šeilokas ir Džesika“ laimėjo aukso medalį, paveiksle pavaizduota scena iš V. Šekspyro pjesės „Venecijos pirklys“. Džesikos veidą jis nutapė pagal Laurą Rozenfyld, kuriai buvo pasipiršęs. Vis dėlto L. Rozenfyld jo pasiūlymą atmetė ir ištekėjo už Berlyno bankininko. Manoma, kad dėl to jis nusprendė pasiduoti gamtos stichijoms ir nusižudyti, galiausiai mirė nuo peršalimo sukeltų komplikacijų. Jam buvo 23-eji.

Nors mirė jaunas, išliko daugiau kaip 300 jo darbų, tačiau ne visi baigti. Kritus geležinei uždangai buvo atrasta daug Vakaruose nežinomų lenkų dailininkų ir M. Gotlybas pagarsėjo. Jo brolis, dailininkas Leopoldas Gotlybas, gimė praėjus 5-eriems metams po jo mirties.

## Galerija

Vaizdas:Gottlieb Recha welcoming her father.jpg|*Recha pasitinka [[Natanas Išmintingasis|savo tėvą]]*, 1867–1877, Varšuvos nacionalinis muziejus
Vaizdas:Shylock e jessica.jpeg|*Šeilokas ir Džesika*, 1876
Vaizdas:Maurycy Gottlieb - Jews Praying in the Synagogue on Yom Kippur.jpg|*Žydai meldžiasi sinagogoje per [[Jom Kipuras|Jom Kipuro]] šventę*, 1878, Tel Avivo meno muziejus
Vaizdas:Maurycy Gottlieb, Chrystus nauczający w Kafarnaum.jpg|*Kristus [[Kapernaumas|Kapernaume]] sako pamokslą*, 1879 (Varšuvos nacionalinis muziejus)
 

## Išnašos
Tres Lagoasas

**Tres Lagoasas** ( 'trys lagūnos') – miestas pietų Brazilijoje, Pietų Mato Grose, prie Paranos ir Sukuriju santakos, 300 km į rytus nuo Kampo Grandės. Savivaldybės centras. Yra upių uostas, oro uostas, praeina San Paulo–Santa Kruso geležinkelis ir plentas. Svarbus transporto ir mėsos pramonės centras (pervežami galvijai, pakuojama ir išvežiojama mėsa). Šalia miesto, ant Paranos upės veikia Inžinieriaus Sozos Diaso hidroelektrinė.

Vyksta kasmetiniai rodeo.

Tres Lagoaso savivaldybė užima 10 217 km², 2022 m. joje gyveno 132 152 gyventojai.

## Istorija
Tres Lagoasas įkurtas 1915 m. Pavadintas pagal tris nedideles, mieste telkšančias lagūnas.

## Šaltiniai
Nova Lima

**Nova Lima** () – miestas pietryčių Brazilijoje, Minas Žeraise, 20 km į pietryčius nuo Belo Horizontės, šalia Veljaso upės. Savivaldybės centras. Apylinkėse kasamas auksas, geležies rūda.

Yra Švč. Pilaro Dievo Motinos bažnyčia, anglikonų bažnyčia, teatras.

## Savivaldybė
Nova Limos savivaldybė užima 429,3 km², 2022 m. joje gyveno 111 697 gyventojai.

## Istorija
Gyvenvietė pradėjo kurtis 1834 m., apylinkėse britams atidarius Moro Veljo aukso kasyklą. Tai buvo viena giliausių kasyklų Amerikoje (iki 2590 m, veikė oro vėdinimo sistema), joje būdavo iškasama beveik pusė Brazilijos aukso.

Nova Lima savivaldybės centru tapo 1891 m., miestu – 1936 m.

## Šaltiniai
San Žuan del Rėjus

**San Žuan del Rėjus** () – miestas pietryčių Brazilijoje, Minas Žeraise, 115 km į šiaurės vakarus nuo Žuis de Foros, prie Morteso ir Lenjeiro upių santakos, Mantikeiros kalnuose. Savivaldybės centras. Plentai į Barbaseną, Lavrasą, Konseljeiro Lafajetę, Divinopolį. Tekstilės, baldų pramonė. Žemės ūkio regiono prekybinis centras (galvijai, naminiai paukščiai, kukurūzai, pupelės, vaisiai). Apylinkėse yra kasyklų (kasamas auksas, geležies rūda).

San Žuan del Rėjuje išlikęs barokinis kolonijinis senamiestis – Švč. Pilaro Dievo Motinos katedra (1721 m.), Švč. Rožinio Dievo Motinos (1720 m.), Švč. Karmelio Dievo Motinos (1733 m.), Šv. Pranciškaus Asyžiečio (1774 m.) ir kt. bažnyčios, akmeniniai tiltai per Lenjeirą, keletas vilų. Yra čia gimusio prezidento Tankredo Neveso muziejus.

## Savivaldybė
San Žuan del Rėjaus savivaldybė užima 1452 km², 2022 m. joje gyveno 90 225 gyventojai. Kitos didesnės gyvenvietės: Rio das Mortesas, San Sebastiaun da Vitorija.

## Istorija
Gyvenvietė įkurta 1713 m., miestas nuo 1838 m. Išaugo kaip aukso gavybos centras.


Catedral Basílica de Nossa Senhora do Pilar - São João del-Rei.jpg|Švč. Pilaro Dievo Motinos katedra
Igreja Nossa Senhora do Carmo em São João Del Rei 1938.jpg|Švč. Karmelio Dievo Motinos bažnyčia
Ponte do Rosário em São João del-Rei.jpg|Rosarijo tiltas
Centro Histórico São João del-Rei-Thais Andressa - 2019-12-18.jpg|Senamiesčio reginys


## Šaltiniai
Tereza Kožárová

**Tereza Kožarova** (*Tereza Kožárová*; g. 2000 m. gegužės 24 d.) – buvusi Čekijos futbolininkė, puolėja.

## Karjera
Kitados priklausė SK Březiny klubui. Žaidė šio klubo jaunimo komandose. 2004–2006 m. priklausė „Teplice“ klubui.

Profesionalės karjerą pradėjo AC Sparta Praha. Atstovavo šiam klubui nuo 2006 m., o 2012 m. persikėlė į SK Slavia Praha. 2019 m. nuomos pagrindais buvo perleista FC Slovan Liberec.

## Laimėjimai
; Čekijos čempionė (11): 2007–2008, 2009–2010, 2010–2011, 2011–2012, 2012–2013, 2014–2015, 2015–2016, 2016–2017, 2019–2020, 2021–2022, 2022–2023 m.
; Čekijos futbolo taurės laimėtoja (9): 2007–2008, 2008–2009, 2009–2010, 2010–2011, 2011–2012, 2012–2013, 2015–2016, 2021–2022, 2022–2023 m.

## Rinktinės
Kitados atstovavo Čekijos jaunimo rinktinėms. 2010–2018 m. atstovavo Čekijos nacionalinei moterų rinktinei.

## Išnašos

## Nuorodos
* Soccerway
* Soccerdonna
* Globalsportsarchive
KFF Egnatia

**„Egnatia“ moterų komanda** – Albanijos moterų futbolo komanda iš Rogožinės. Rungtyniavo Kategoria Femra ().

## Istorija

2024–2025 m. sezone debiutavo pajėgiausioje šalies moterų lygoje. Užėmė penktą vietą čempionate.

## Pasiekimai
* **Albanijos čempionės (0):**
* **Albanijos moterų futbolo taurė (0):**

## Sezonai
; Pastarųjų metų sezonai

## Apranga
; Sportinės aprangos pokyčiai.
* Namuose žaidžia tradicine apranga. 

## Spalvinė gama

## Išnašos

## Nuorodos
* [ Oficiali klubo svetainė]
* [ facebook paskyra]
* SOCCERWAY
* čempionatas pagal hshf.org 
* Globalsportsarchive (klubas)
Al-Ahli Saudi FC (moterys)

**moterų „Al-Ahli Saudi“** () – Saudo Arabijos futbolo klubas iš Džidos. 

## Istorija
2019 m. įkurtas Miras Jeddah Club. Nuo 2022 m. spalio 6 d. tapo Al–Ahli Saudi futbolo klubo dalimi. 2022–2023 m. sezone moterų Premjer lygoje užėmė šeštąją vietą, o 2023–2024 m. sezone buvo antroje. Iškovojo 2023–2024 m. Saudo Arabijos moterų futbolo taurę.

## Pasiekimai
;  **[[SAFF Women's Premier League]]:**
*  **Čempionės (0):**
*  **Antroji vieta (2):** 2023–2024, 2024–2025 m.
*  **Trečia vieta (0):** 

;  Saudo Arabijos moterų futbolo taurė
*  **Nugalėtojos**: 2023–2024 m.

## Sezonai
; Pastarųjų metų sezonai

## Sudėtis
: Atnaujinta 2024 m. gruodžio 4 d.

## Garsesnės žaidėjos
*  Daliah Abu Laban, puolėja;
; Užsienietės
*  Ayah Al-Majali, gynėja;
*  Rawand Kassab, vartininkė;
*  Élodie Nakkach, saugė (2024–2025 m.);
*  Ibtissam Jraïdi, puolėja;
*  Alice Kusi, saugė;

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Taip pat skaitykite
* Al-Ahli Saudi FC – klubo vyrų komandą;

## Išnašos

## Nuorodos
* Oficiali klubo svetainė 
* SOCCERWAY
* FLASHSCORE
* Globalsportsarchive
Bragansa (Para)

**Bragansa** () – miestas šiaurės rytų Brazilijoje, Paros valstijoje, prie Kaetės upės, 190 km į šiaurės rytus nuo Beleno. Savivaldybės centras. Yra oro uostas, plentas link Beleno. Žemės ūkio regiono prekybinis centras (medvilnė, tabakas, maniokas, kukurūzai, cukranendrės, ryžiai). Žemės ūkio žaliavų apdirbimas, klinčių degimas.

Yra Šv. Petro Alkantariečio katedra. Į šiaurę nuo miesto plyti pakrančių mangrovės, sudarytas Kaete Taperasu jūrinis rezervatas.

## Savivaldybė
Bragansos savivaldybė užima 2155 km², 2022 m. joje gyveno 123 082 gyventojai. Kitos didesnės gyvenvietės: Karatetua, Vila do Tremė.

## Istorija
Gyvenvietė (kaip Soza de Kaetė) įkurta 1613 m. prancūzų. 1753 m. pervadinta į Vila do Bragansą (pagal Bragansos miestą Portugalijoje). 1854 m. gavo miesto statusą.

## Šaltiniai
Mariana

**Mariana** () – miestas pietryčių Brazilijoje, Minas Žeraise, 75 km į pietryčius nuo Belo Horizontės, 10 km į rytus nuo Oro Preto, prie Karmo upės. Savivaldybės centras. Keliai į Belo Horizontę, Itabiritą, Ponte Novą. Žemės ūkio regiono prekybinis centras (tiekiama jautiena, pienas, vištiena, kava, ryžiai, kukurūzai, pupelės, cukranendrės, česnakai, sorgai). Apylinkėse yra svarbi Minas de Pasaženo aukso kasykla.

Marianoje išlikęs kolonijinis barokinis senamiestis su Senuoju kalėjimu, Gubernatorių rūmais, Šv. Karmelio ir Šv. Pranciškaus Asyžiečio bažnyčiomis.

## Savivaldybė
Marianos savivaldybė užima 1194 km², 2022 m. joje gyveno 61 387 gyventojai. Kitos didesnės gyvenvietės: Kašoeira do Brumadas, Monsenjor Horta, Santa Rita Duraunas, Bandeirantesas, Padre Viegasas, Furkinas.

## Istorija
Mariana – seniausias Minas Žeraiso miestas (pirmoji valstijos sostinė), įkurtas 1696 m. Pradžioje vadintas Vila de Albukerke ir Vila de Karmu. Savivaldybės centras nuo 1711 m., miestas nuo 1745 m. Suklestėjo kaip aukso gavybos centras. 1905 m. tapo vyskupijos centru.

2015 m. lapkričio 5 d. Marianos apylinkėse sugriuvo „Samarco“ kompanijos geležies rūdos kasyklos užtvanka – nuodingi nešmenys sunaikino kelis kaimus, o vėliau išsiliejo į Dosės upę.


PedroVilela Centro Histórico de Mariana MG (40825499102).jpg|Senamiesčio gatvelė
Igreja da Sé, em Mariana 2.jpg|Švč. Mergelės Marijos Dangun Ėmimo katedra
Igreja de Nossa Senhora do Carmo 3.jpg|Švč. Karmelio Dievo Motinos bažnyčia
Igreja São Francisco Assis.jpg|Šv. Pranciškaus Asyžiečio bažnyčia


## Šaltiniai
Bragansa (reikšmės)

**Bragansa** () gali reikšti:
* Bragansa – miestas Portugalijoje;
* Bragansa – miestas Brazilijoje, Paros valstijoje;
* Bragansa Paulista – miestas Brazilijoje, San Paulo valstijoje;
* Bragansos – portugalų karališkoji giminė.
Petrolandija

**Petrolandija** () – miestas rytų Brazilijoje, Pernambuko valstijoje, San Fransisko upės (Luiso Gonzagos tvenkinio) kairiajame krante, šalia Alagoaso ir Bahijos valstijų ribų, 380 km į pietvakarius nuo Resifės, 50 km į šiaurę nuo Paulo Afonso. Savivaldybės centras. Keliai į Paulo Afonsą, Florestą, geležinkelis į Piranjasą. Žemės ūkio regiono prekybinis centras. Apylinkėse kasamas lignitas. Veikia Luiso Gonzagos hidroelektrinė.

## Savivaldybė
Petrolandijos savivaldybė užima 1057 km², 2022 m. joje gyveno 34 161 gyventojas.

## Istorija
Iki 1939 m. gyvenveietė vadinta Žatoba, iki 1943 m. – Itaparika. Dabartinis pavadinimas suteiktas Brazilijos karaliaus Petro II garbei. Miestas augo prie geležinkelio, skirto aplenkti Paulo Afonso krioklį ant San Fransisko upės.

## Šaltiniai
Florianas (Brazilija)

**Florianas** () – miestas šiaurės rytų Brazilijoje, Piaui valstijoje, Parnaibos dešiniajame krante, priešais Baraun de Gražau miestą Maranjaune (jungia tiltas), 185 km į pietus nuo Terezinos. Savivaldybės centras. Keliai į Tereziną, Resifę, Bareirasą, Balzasą. Yra oro uostas. Žemės ūkio regiono prekybinis centras (daugiausia galvijų veisimas ir karnaubo vaško rinkimas, taip pat auginami ryžiai, kukurūzai). Tekstilės, chemijos pramonė.

Išlikę kolonijinės architektūros pastatų.

## Savivaldybė
Floriano savivaldybė užima 3408 km², 2022 m. joje gyveno 62 063 gyventojai.

## Istorija
Gyvenvietė pradėjo kurtis XIX a. pab. 1890 m. gavo miestelio statusą ir vadinta Vila da Kolonia de San Pedro de Alkantara, o 1897 m. suteikus miesto statusą pervadinta į Florianą (pagal prezidentą Florianą Peišotą).

## Šaltiniai
Jaroslavo žygis į Lietuvą

**Jaroslavo žygis į Lietuvą** – 1040 m. vasarą įvykęs Kijevo kunigaikščio Jaroslavo Išmintingojo vadovaujamas karo žygis į Lietuvą.

Žygis aprašytas Suzdalės Pereslavlio metraštyje. Žygio maršrutas išsamiau neaprašytas, nurodyta, tik kad išvyko iš Kijevo į Lietuvos žemę. Lietuvių vado vardas, pajėgos, žygio rezultatai metraštyje neaprašyti.

Šiuolaikiniai autoriai teigia, kad žygio tikslas buvo Kijevo kunigaikštystės kontrolės įvedimas baltų žemėse. Po šio žygio Lietuvos žemė kaip karo objektas minimas tik po 18 m. – 1058 m. surengto kijeviečių žygio į lietuvių ir jotvingių žemes aprašyme (metraštyje „Būtųjų laikų pasakojimas“). Tikėtina, kad po šio žygio Suzdalės Pereslavlio metraščio pradžioje lietuviai () nurodomi kaip viena iš tautų, nuo seno mokanti duoklę Kijevo Rusiai ir teikiantys pašarą arkliams ().

## Šaltiniai

* Инков А. А. Летописец Переяславля Суздальского: предисловие, перевод, комментарий. – М.: Изд-во Моск. гуманит. ун-та, 2016
* Карамзин, Николай Михайлович, История государства Российского / сочинение Н. М. Карамзина. – Издание 5-е в 3-х книгах, заключающих в себе 12 томов, с полными примечаниями, украшенное портретом автора, гравированным на стали в Лондоне. – Санкт-Петербург : издание И. Эйнерлинга, 1842–1843., p.15.
* Летописец Переяславля-Суздальскаго. Scribd.
* Пашуто В. Т. Внешняя политика Древней Руси; Выходные данные, страницы: М.: Наука, 1968
* Полное собрание русских летописей. Т. 2. Стб. p. 153; Т. 2. Стб. 141; Т. 6. Вып. 1. Стб. 178; Т. 9. p. 82; Т. 24. p. 53; Т. 27. p. 25; Т. 30. p. 45; Т. 40.pC. 53.
* Поход князя Ярослава Владимировича на Литву, Военные конфликты, кампании и боевые действия русских войск 860–1914 гг., Runivers.ru – Россия в подлиннике.

## Išnašos
Daumanto žygis į Lietuvą (1266)

**Daumanto žygis į Lietuvą** – 1266 m. vasarą įvykęs Pskovo respublikos kunigaikščio Daumanto (Timofejaus) vadovaujamas Pskovo respublikos kariuomenės žygis į Šiaurės Lietuvą.

Karo žygis aprašytas Būtųjų laikų pasakojime ir Novgorodo I metraštyje. Nurodoma, kad Pskovo pajėgas sudarė 700 karių. Šis dalinys Nalšioje, ant Dauguvos kranto birželio 18 d. susikovė su 270 karių dydžio lietuvių pajėgomis, kurioms vadovavo Nalšios ir Polocko kunigaikštis Gerdenis. Visuotinėje lietuvių enciklopedijoje nurodomi priešingi pajėgų dydžiai.

1265 m. iš Lietuvos į Pskovą pasitraukęs Daumantas siekė susigražinti savo padėtį, tačiau žygio metu pavyko tik nusiaubti Nalšios žemę. Visgi įsiveržusioms Pskovo pajėgoms birželio 18 d. įvykusiame mūšyje pavyko sumušti kelią pastojusį nedidelį lietuvių būrį. Pskovo pajėgos šios pergalės toliau neišnaudojo, apsiribojo plėšikavimu ir grįžo į Pskovą.

Naugardo pirmajame metraštyje rašoma, kad Daumantui nusiaubus Gerdenio valdas Nalšioje, pastarasis su kitu kunigaikščiu Gotartu persekiojo pskoviečius iki Dauguvos. Gerdenio, Liumbio ir kitų sąjungininkų kariauną Daumantas sumušęs besikeliančią per brastą. Išsigelbėjęs tik pats Gerdenis su nedidele kariauna. Liumbis, kaip ir kiti Gerdeniui talkinę kunigaikščiai, žuvo. Pastarajam teiginiui prieštarauja informacija, jog Gerdenis žuvo tik sekančiais, 1267 m.  

## Literatūra

* Tomas Baranauskas, Algirdas Matulevičius. *Gotartas*. Visuotinė lietuvių enciklopedija, T. VII (Gorkai-Imermanas). – Vilnius: Mokslo ir enciklopedijų leidybos institutas, 2005. 19 psl.
* Карамзин, Николай Михайлович,  История государства Российского / сочинение Н. М. Карамзина. – Издание 5-е в 3-х книгах, заключающих в себе 12 томов, с полными примечаниями, украшенное портретом автора, гравированным на стали в Лондоне. – Санкт-Петербург : издание И. Эйнерлинга, 1842–1843., p. 62.
* Набег псковских войск на Литву, Военные конфликты, кампании и боевые действия русских войск 860–1914 гг., Runivers.ru – Россия в подлиннике.
* Пашуто В. Т., Образование Литовского государства, М.: АН СССР, 1959, p. 60.
* Полное собрание русских летописей. Т. 3. p. 85, 314–315; Т. 4. Ч. 1. p. 235–236; Т. 5. Вып. 1. p. 13; Т. 5. Вып. 2. p. 83–84.
* Соловьев, Сергей Михайлович (1820–1879)., История России с древнейших времен / соч. Сергея Соловьева. – Изд. 5-е. -Москва : В Унив. тип. (Катков и К°), 1874–1889. p. 145–146. p. 189.

## Išnašos
Vilniaus–Lydos geležinkelis

**Vilniaus–Lydos geležinkelis** – geležinkelio ruožas nuo Vilniaus (Lietuva) iki Lydos (Baltarusija), nutiestas XIX a. pabaigoje kaip „Polesės geležinkelių“ šiaurinė atkarpa.

## Istorija

Nors Polesės geležinkelis Baltarusijos teritorijoje imtas tiesti dar XIX a. 7-ajame dešimtmetyje, tačiau Lietuvos teritoriją jis pasiekė tik 9-ajame dešimtmetyje nutiesus Vilniaus–Lydos atkarpą. Pastaroji buvo atidaryta 1884 m. gruodžio 30 d., kai pajudėjo pirmasis traukinys Baranovičiai–Lyda–Vilnius. Lydos geležinkelio stotis buvo pastatyta stačiatikių soborui priklausiusioje 7 ha žemėje. Carmečiu keleivinis bilietas nuo Vilniaus iki Lydos kainavo 1–3 rublius priklausomai nuo vagono klasės. 1884 m. gruodį atidarytas ruožas nuo Vilniaus ne tik iki Lydos, bet iki pat Lunineco pietų Baltarusijoje (295 varstai 395 sieksniai).

2015 m. birželio 6 d. buvo atnaujintas keleivinių traukinių eismas maršrutu Vilnius–Lyda, traukiniai važiuodavo šeštadienį ir sekmadienį kartą per dieną abiem kryptimis, maršruto trukmė 4 valandos 30 minučių. Po kelerių metų maršrutai buvo nutraukti.

### Atšaka į Rūdninkų poligoną
2026 m. paskelbta, jog infrastruktūros statybos bendrovių „Kauno tiltai“ ir „Lietuvos geležinkelių“ grupės (LTG) įmonės „Geležinkelio tiesimo centras“ konsorciumas už 30,2 mln. eurų suprojektuos ir nuties geležinkelio atkarpą į Rūdninkų karinį poligoną. 8,6 km ilgio 1520 mm pločio vėžės geležinkelio atšaka iki Rūdninkų poligono eis nuo tarpstočio Jašiūnai–Stasylos.

## Stotys ir stotelės
* Vilniaus geležinkelio stotis
* Oro uosto geležinkelio stotis
* Kirtimų geležinkelio stotis
* Juodšilių geležinkelio stotelė
* Valčiūnų geležinkelio stotis
* Parudaminio geležinkelio stotelė
* Terešiškių geležinkelio stotelė
* Jašiūnų geležinkelio stotis
* Kidarų geležinkelio stotelė
* Senųjų Stasylų geležinkelio stotis
* Stasylų geležinkelio stotis
* Šalčininkų geležinkelio stotelė
* Lietuvos–Baltarusijos siena
* Benekainių geležinkelio stotis
* Jotkiškių geležinkelio stotelė
* Varanavo geležinkelio stotelė
* Bastūnų geležinkelio stotis
* Pečiūnų geležinkelio stotelė
* Gudų geležinkelio stotis (Baltarusija)
* Lydos geležinkelio stotis

## Šaltiniai

## Nuorodos
* Участок Вильнюс — Стасилос (Railwayz.info)
* Участок Лида — Беняконе (Railwayz.info)
Rezendė

**Rezendė** () – miestas pietryčių Brazilijoje, Rio de Žaneiro valstijoje, prie Pietų Paraibos upės, 135 km į šiaurės vakarus nuo Rio de Žaneiro. Savivaldybės centras. Praeina Rio de Žaneiro–San Paulo geležinkelis ir plentas. Mašinų (lengvųjų automobilių, sunkvežimių, autobusų) pramonė. Apylinkėse kasamas marmuras. Šalia Rezendės yra Aguljas Negraso karo akademija ir karinis kompleksas (vienas didžiausių pasaulyje). Branduolinio kuro (urano sodrinimo) gamyba.

Miesto apylinkėse stūkso Aguljas Negraso kalnas, prasideda Itatiajos nacionalinis parkas.

## Savivaldybė
Rezendės savivaldybė užima 1099 km², 2022 m. joje gyveno 129 612 gyventojų. Kitos didesnės gyvenvietės: Enženjeiro Pasosas, Viskonde de Maua.

## Istorija
Gyvenvietė pradėjo kurtis XVIII a. vid. indėnų purisų žemėse. 1801 m. pavadinta grafo Rezendės garbei. Išaugo apie karinę bazę.

## Šaltiniai
Lydos geležinkelio stotis

**Lydos geležinkelio stotis** – geležinkelio stotis vakarų Baltarusijoje, Lydos miesto centrinėje dalyje. Geležinkelio linijomis jungiasi su Vilniumi (Lietuva, šiaurės kryptimi), Gardinu (pietvakarių kryptimi), Maladečina (šiaurės rytų kryptimi) ir Baranovičiais (pietryčių kryptimi).

## Istorija

Stotis atidaryta 1884 m., kai buvo nutiestas Vilniaus–Lydos geležinkelis. Stotis pradėjo veikti 1884 m. gruodžio 30 d., tuomet buvo medinis stoties pastatas, garvežių ir vagonų depas. Stotis įrengta Lydos soborui priklausiusioje 7 ha ploto žemėje. Prieš I pasaulinį karą pastatytas naujas stoties pastatas, 1944 m. naciams atsitraukiant susprogdintas. 1949 m. stoties rūmai atstatyti. XXI a. pradžioje stotis rekonstruota.


Lida, Čyhunačnaja. Ліда, Чыгуначная (1900).jpg | Medinė stotis 1900 m.
Lida, Čyhunačnaja. Ліда, Чыгуначная (1914, 1916).jpg | Mūrinė stotis I pasaulinio karo metais
Railway station Lida.jpg | Dabartinis stoties pastatas 2017 m.


## Šaltiniai

## Nuorodos
* Вокзал станции Лида  (Rw.by)
* Станция Лида (Railwayz.info)
Petrovka

**Petrovka** vadinami vietovardžiai – daugiausia gyvenvietės, taip pat upės:

## Lietuva
* kaimas Pasvalio rajone.

## Rusija
* Petrovkos gatvė, viena seniausių Maskvos gatvių;
* daug kaimo tipo gyvenviečių įvairiose srityse.

## Ukraina
* Kijevo miesto dalis.
Gailionių geležinkelio stotis

**Gailionių geležinkelio stotis** – buvusi stotis Gailionių kaimo pietiniame pakraštyje (Pakruojo rajonas), Pakruojo ir Pasvalio rajonų paribyje, prie buvusio Gubernijos–Biržų geležinkelio. Stoties pastatas neišlikęs, link jos vedanti gatvė pavadinta Geležinkelio gatve.

## Istorija

Stotis atidaryta I pasaulinio karo metais prie geležinkelio Gubernija–Pasvalys. Iki II pasaulinio karo stovėjo vienaukštis medinis stoties rūmų pastatas, tikriausiai pastatytas praplatinant geležinkelio ruožą XX a. 4-ajame dešimtmetyje. Karui baigiantis, 1944 m. vasarą stotis sudegė ir nebebuvo atstatyta – po karo liko tik stotelė (keleivių laipinimo vieta), žemėlapiuose žymima iki vėlyvo sovietmečio.

1923 m. Gailionių geležinkelio stotyje buvo surašyti 5 gyventojai.

## Šaltiniai
Al Nassr FC (moterys)

**moterų „Al Nassr“** () – Saudo Arabijos futbolo klubas iš šalies sostinės Rijado. 

## Istorija
2018 m. įkurtas „Mamlakos“ moterų futbolo lubas. Nuo 2022 m. rugsėjo mėn. tapo „Al Nassr“ futbolo klubo dalimi. 2022–2023 m. sezone moterų Premjer lygoje buvo pirmos ir tapo čempionėmis, o 2023–2024 m. sezone apgynė titulą. 2024–2025 m. sezone dar kartą apgynė titulą.

## Pasiekimai
;  **[[SAFF Women's Premier League]]:**
*  **Čempionės (3):** 2022–2023, 2023–2024, 2024–2025 m.
*  **Antroji vieta (0):** 
*  **Trečia vieta (0):** 

;  Saudo Arabijos moterų futbolo taurė
*  **Nugalėtojos (0)**:

## Sezonai
; Pastarųjų metų sezonai

## Sudėtis
: Atnaujinta 2024 m. gruodžio 5 d.

## Garsesnės žaidėjos
*  Sara Al-Hamad, saugė
*  Mubarkh Al-Saiari, puolėja;
; Užsienietės
*  Kathellen (Kathellen Sousa Feitoza), gynėja
*  Duda, Duda Francelino, puolėja
*  Lina Boussaha, saugė
*  Etaf Al-Sawi, saugė
*  Ruth Kipoyi, puolėja;

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Taip pat skaitykite
* Al Nassr FC – klubo vyrų komandą;

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Globalsportsarchive
Al-Shabab FC (moterys)

**moterų „Al-Shabab“** () – buvusi Saudo Arabijos moterų futbolo komanda iš šalies sostinės Rijado. 

## Istorija
2019 m. įkurtas „Storm“ („Audros“) moterų futbolo lubas. Nuo 2022 m. spalio mėn. tapo „Al-Shabab“ futbolo klubo dalimi.

2025 m. rugpjūčio mėn. tapo žinoma, kad „Al-Shabab“ futbolo klubas išformavo moterų komandą.

## Pasiekimai
;  **[[SAFF Women's Premier League]]:**
*  **Čempionės (0):** 
*  **Antroji vieta (0):** 
*  **Trečia vieta (2):** 2022–2023, 2023–2024 m.

;  Saudo Arabijos moterų futbolo taurė
*  **Nugalėtojos (0)**:
*  **Finalininkai (1)**: 2023–2024 m.

## Sezonai
; Pastarųjų metų sezonai

## Sudėtis
: Atnaujinta 2024 m. gruodžio 5 d.

 

 

 

## Garsesnės žaidėjos
*  Leen Mohammed, gynėja;
*  Noura Ibrahim, puolėja;
*  Al Bandari Mobarak, puolėjas;
; Užsienietės
*  Lana Feras, gynėja;
*  Nataša Andonova, puolėja;
*  Kheira Hamraoui, saugė;
*  María Díaz Cirauqui, saugas;
*  Patricia Padilla, gynėja;

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Taip pat skaitykite
* Al-Shabab FC – klubo vyrų komandą;

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Globalsportsarchive
Al Qadsiah FC (moterys)

**moterų „Al Qadsiah“** () – Saudo Arabijos futbolo klubas iš Chobaro. 

## Istorija
2019 m. įkurtas „al Mutahed“ moterų futbolo lubas. 2022–2023 m. sezone žaidė Pirmame divizione ir iškovojo antrą vietą.

2023 m. rugpjūčio mėn. tapo „Al Qadsiah“ futbolo klubo dalimi. 2023–2024 m. sezone moterų Premjer lygoje iškovojo ketvirtą vietą.

## Pasiekimai
;  **[[SAFF Women's Premier League]]:**
*  **Čempionės (0):** 
*  **Antroji vieta (0):** 
*  **Trečia vieta (1):** 2024–2025 m.

;  Saudo Arabijos moterų futbolo taurė
*  **Nugalėtojos (0)**:

## Sezonai
; Pastarųjų metų sezonai

## Sudėtis
: Atnaujinta 2024 m. gruodžio 5 d.

## Garsesnės žaidėjos
*  Randa Al-Abdulqader, vartininkė;
*  Dalal Abdullatif, gynėja;
; Užsienietės
*  Rayanne Machado, gynėja;
*  Sara Björk Gunnarsdóttir, saugė;
*  Jessica Aby, puolėja;
*  Lindsey Harris, vartininkė;
*  Léa Le Garrec, saugė;

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Taip pat skaitykite
* Al Qadsiah – klubo vyrų komandą;

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Globalsportsarchive
Al Hilal SFC (moterys)

**moterų „Al Hilal“** () – Saudo Arabijos futbolo klubas iš šalies sostinės Rijado. 

## Istorija
2007 m. įkurtas „Challenge“ („Iššūkio“) moterų futbolo lubas. 2022 m. tapo „Al Hilal“ futbolo klubo dalimi. 2022–2023 m. sezone moterų Premjer lygoje buvo antroje vietoje, o 2023–2024 m. sezone liko penktoje.

## Pasiekimai
;  **[[SAFF Women's Premier League]]:**
*  **Čempionės (0):** 
*  **Antroji vieta (1):** 2022–2023 m.
*  **Trečia vieta (0):** 

;  Saudo Arabijos moterų futbolo taurė
*  **Nugalėtojos (0)**:

## Sezonai
; Pastarųjų metų sezonai

## Sudėtis
: Atnaujinta 2024 m. gruodžio 5 d.

## Garsesnės žaidėjos
*  Al Bandari Al-Hwsawi, puolėja;
*  Majd Al-Otaibi, gynėja;
*  Shuruq Al-Hwsawi, gynėja;
; Užsienietės
*  Aline (Aline Villares Reis), vartininkė
*  Jessica Martínez, puolėja;
*  Mavis Owusu, puolėja;
*  Claudia Dabda, gynėja;
*  Jessica Martínez, puolėja;
*  Ghizlane Chebbak, saugė;

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Taip pat skaitykite
* Al Hilal – klubo vyrų komandą;

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Globalsportsarchive
Ittihad Club (moterys)

**moterų „Ittihad Club“** () – Saudo Arabijos futbolo klubas iš Džidos. 

## Istorija
2014 m. įkurtas „Jeddah Eagles“ („Dždos Erelių“) moterų futbolo lubas. 2022 m. rugsėjį tapo „Ittihad Club“ futbolo klubo dalimi. 2022–2023 m. sezone moterų Premjer lygoje buvo penktoje vietoje, o 2023–2024 m. sezone liko šeštoje.

## Pasiekimai
;  **[[SAFF Women's Premier League]]:**
*  **Čempionės (0):** 
*  **Antroji vieta (0):** 
*  **Trečia vieta (0):** 

;  Saudo Arabijos moterų futbolo taurė
*  **Nugalėtojos (0)**:

## Sezonai
; Pastarųjų metų sezonai

## Sudėtis
: Atnaujinta 2024 m. gruodžio 5 d.
 

 

## Garsesnės žaidėjos
*  Bayan Sadagah, saugė;
*  Talah Al-Ghamdi, gynėja;
*  Lana Abdulrazak, saugė;
*  Seba Tawfiq, saugė;
*  Joury Tarek, saugė, puolėja;
*  Fatimah Mansour, saugė, puolėja;
; Užsienietės
*  Letícia Nunes, saugė;
*  Zala Meršnik, vartininkė;
*  Leighanne Robe, gynėja;
*  Lili Iskandar, puolėja;
*  Shahnaz Jebreen, saugė;
*  Ashleigh Plumptre, gynėja;

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Taip pat skaitykite
* Ittihad Club – klubo vyrų komandą;

## Išnašos

## Nuorodos
* Oficiali klubo svetainė 
* SOCCERWAY
* FLASHSCORE
* Globalsportsarchive
Linda B. Buck

**Linda Braun Bak** (; g. Sietle, JAV) – Jungtinių Amerikos Valstijų imunologė. Mokslo pasaulyje žinoma kaip centrinės nervų sistemos molekulinių mechanizmų, gyvūnų uoslės, skonio analizatorių veiklos tyrėja.

1975 m. baigė Vašingtono universitetą Sietle. 1980 m. jai suteiktas daktarės, 2001 m. – profesorės vardas.

2004 m. kartu su Ričardu Akseliu pelnė Nobelio fiziologijos ir medicinos premiją už kvapų receptorių ir uoslės sistemos tyrimą. L. Bak buvo pirmoji Vašingtono universiteto absolventė, laimėjusi Nobelio premiją. Pastaraisiais metais dirbo Fredo Hačinsono vėžio tyrimų centre Sietle.

## Šaltiniai
SAFF Women's Premier League

**Saudo Arabijos aukščiausioji moterų futbolo lyga** arba **Saudidų moterų Premjer lyga** () – aukščiausias moterų futbolo divizionas šalyje. 

Oficialiai žinoma kaip **SAFF Women's Premier League**. Čempionės patenka į Azijos moterų čempionių turnyrą. 

## Istorija
2022 m. buvo įkurta Saudo Arabijos moterų Premjer lyga. 2022–2023 m. sezone įvyko pirmasis čempionatas. Titulą iškovojo Al Nassr FC. 2023–2024 m. sezone pavyko apginti titulą.

## Čempionės

## 2025–2026 m. moterų Premjer lyga
* Abha Club, Neom SC

## 2024–2025 m. moterų Premjer lyga
* **moterų Premier lyga ** – pirmos pakopos,  aukščiausioji futbolo lyga.

; Buvę klubai: Al-Riyadh SC (2023–2024 m.), Sama ST, dabartinis Al-Bayraq Club (2022–2023 m.)

## Taip pat skaitykite
* Saudidų Pro lyga – (vyrai)

## Išnašos

## Nuorodos
* [ Oficiali federacijos svetainė]
Al-Ula FC (moterys)

**moterų „Al-Ula“** () – Saudo Arabijos futbolo klubas iš Medinos. 

## Istorija
2022 m. įkurtas „Al-Ula“ moterų futbolo lubas. 2023–2024 m. sezone žaidė Pirmame divizione (II pakopa) ir tapo nugalėtojomis.

Nuo 2024–2025 m. sezono rungtyniavo moterų Premjer lygoje (I). Debiutantės iškovojo penktąją vietą.

## Pasiekimai
;  SAFF Women's Premier League:
*  **Čempionės (0):** 
*  **Antroji vieta (0):** 
*  **Trečia vieta (0):** 

;  Saudo Arabijos moterų futbolo taurė
*  **Nugalėtojos (0)**:

## Sezonai
; Pastarųjų metų sezonai

## Sudėtis
: Atnaujinta 2024 m. gruodžio 5 d.

## Garsesnės žaidėjos
*  Mariam Al-Tamimi, saugė;
*  Nadiyah Al-Dhidan, puolėja;
; Užsienietės
*  Tuani Lemos, gynėja;
*  Jaine Lemke, gynėja;
*  Selma Kapetanović, saugė;
*  Melisa Hasanbegović, gynėja;
*  Fatjesa Gegollaj, saugė;

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Taip pat skaitykite
* Al-Ula FC – klubo vyrų komandą;

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Globalsportsarchive
Al-Amal SC

**moterų „Al-Amal“** () – Saudo Arabijos futbolo klubas iš Taifo (el Taifo). 

## Istorija
2018 m. įkurtas „Al-Amal“ moterų futbolo klubas, pirmasis Taifo regione. 2023–2024 m. sezone žaidė Pirmame divizione (II pakopa) ir pateko į finalinį etapą.

2024–2025 m. sezone rungtyniavo moterų Premjer lygoje (I), tačiau liko devintoje vietoje ir iškrito į žemesnį divizioną.

## Pasiekimai
;  **[[SAFF Women's Premier League]]:**
*  **Čempionės (0):** 
*  **Antroji vieta (0):** 
*  **Trečia vieta (0):** 

;  Saudo Arabijos moterų futbolo taurė
*  **Nugalėtojos (0)**:

## Sezonai
; Pastarųjų metų sezonai

## Sudėtis
: Atnaujinta 2024 m. gruodžio 5 d.

## Garsesnės žaidėjos
*  Retaj Al-Thobaiti, saugė;
; Užsienietės
*  Stéphanie Gbogou, puolėja;
*  Mariam Sidibé, saugė;
*  Imène Merrouche, puolėja;
*  Dominique Randle, gynėja;

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Globalsportsarchive
Gertrude B. Elion

**Gertruda Belė Elion** (; 1918 m. sausio 23 d. – 1999 m. vasario 21 d.) – Jungtinių Amerikos Valstijų farmakologė.  

G. B. Eliot turėjo lietuviškų šaknų. Ji gimė Niujorke, imigrantų žydų šeimoje: tėvas Robertas Elionas buvo kilęs iš Lietuvos, motina Bertha Cohen – iš Lenkijos. 

1937 m. baigė Niujorko universiteto Hanterio koledžą, 1941 m. – Niujorko universiteto chemijos studijas. Nuo 1944 m. dirbo Burroughs Wellcome laboratorijoje, kurioje sukūrė naujų vaistų. 1967–1983 m. buvo Jungtinių Amerikos Valstijų eksperimentinės terapijos departamento direktorė. 1983–1984 m. užėmė Amerikos vėžio tyrimų asociacijos prezidentės pareigas. 

1988 m. kartu su Džordžu Hičingsu ir Džeimsu Blaku pelnė Nobelio fiziologijos ir medicinos premiją „už pagrindinių gydymo vaistais principų atradimą“. G. B. Elion darbas paskatino sukurti antiretrovirusinį vaistą zidovudiną, kuris buvo pirmasis plačiai naudojamas vaistas, gebantis sustabdyti žmogaus imunodeficito viruso plitimą. Jos gerai žinomi darbai pasitarnavo tokių vaistų sukūrimui kaip imunodepresantas azatioprinas, naudojamas kovojant su atmetimu persodinant organus, pirmasis sėkmingas antivirusinis vaistas acikloviras (ACV), naudojamas herpeso infekcijai gydyti. Taip pat su bendradarbiais sukūrė vaistų leukemijai, autoimuninėms ligoms, šlapimo ir kvėpavimo takų infekcijoms, podagrai, maliarijai ir kt. gydyti.

1991 m. už nuveiktus darbus Amerikoje įtraukta į Nacionalinį išradėjų šlovės muziejų ir Nacionalinį moterų šlovės muziejų.

## Šaltiniai
Terezopolis

**Terezopolis** () – miestas pietryčių Brazilijoje, Rio de Žaneiro valstijoje, 56 km į šiaurės rytus nuo Rio de Žaneiro, vaizdingame tarpukalnių slėnyje, Sera dos Organoso nacionaliniame parke, prie Pakekės upelio. Savivaldybės centras. Plentai į Rio de Žaneirą, Governador Valadaresą, Petropolį. Baldų, tekstilės, maisto (kepinių) pramonė. Apylinkėse auginami vaisiai, gėlės. Plėtojamas turizmas – apylinkės pasižymi vaizdingais kraštovaizdžiais, kalnais, kriokliais. Vasaros kurortas.

## Savivaldybė
Terezopolio savivaldybė užima 773 km², 2022 m. joje gyveno 165 123 gyventojai. Kitos didesnės gyvenvietės: Vale de Bonsuksesas.

## Istorija
1821 m. Džordžas Marčas dabartinio miesto vietoje įkūrė galvijų ūkį. XIX a. vid. pradėjo plėtotis turistinė gyvenvietė, čia lankydavosi Brazilijos karališkoji šeima. 1891 m. suteiktas savivaldybės statusas, gyvenvietė pavadinta Terezopoliu (ankstesnis užrašymas *Therezópolis*) pagal imperatorienę Teresę Kristiną. Miesto statusas suteiktas 1893 m.

2011 m. sausį, po smarkių liūčių, Terezopolį suniokojo purvo nuošliaužos – žuvo virš 400 žmonių, tūkstančiai neteko būsto.


Teresópolis vista parcial do Centro.jpg|Miesto centras
Visão Panorâmica da Igreja.jpg|Šv. Teresės bažnyčia
Prefeitura-tere-2.jpg|Prefektūros rūmai
Estátua da Imperatriz Tereza Cristina, Teresópolis.jpg|Paminklas imperatorienei Teresei Kristinai


## Šaltiniai
Mosoro

**Mosoro** () – miestas rytų Brazilijoje, Šiaurės Rio Grandės valstijoje, prie Apodi upės, 50 km nuo Atlanto vandenyno kranto. Savivaldybės centras. Įsikūręs plento Fortaleza–Natalis pusiaukelėje. Taip pat keliai į Kažazeirasą, Kampina Grandę. Tekstilės, karnaubo vaško, cemento, standžiųjų likanijų (*oiticica*) aliejaus pramonė. Apylinkėse auginama medvilnė, išgaunama valgomoji druska. Svarbus naftos gavybos centras. Trykšta karštosios versmės.

Veikia Šiaurės Rio Grandės universitetas (nuo 1968 m.), yra futbolo stadionas. Veikia Šv. Liucijos katedra.

## Savivaldybė
Mosoro savivaldybė užima 2099 km², 2022 m. joje gyveno 264 577 gyventojai.

## Istorija
1852 m. gyvenvietė įkurta kaip Santa Lusija de Mosoro. Miestas nuo 1870 m.

1927 m. miestą užpuolė vietos plėšikų gauja, vadovaujama Lampiauno. Jau 1928 m. mieste leista balsuoti moterims.

## Šaltiniai
Al-Riyadh SC (moterys)

**moterų „Al-Riyadh“** () – Saudo Arabijos futbolo klubas iš šalies sostinės Rijado. 

## Istorija
2022 m. įkurtas „Al-Riyadh“ moterų futbolo lubas. 2022–2023 m. sezone žaidė Pirmame divizione (II pakopa) ir tapo čempionėmis.

2023–2024 m. sezone rungtyniavo moterų Premjer lygoje ir tarp aštuonių dalyvių liko paskutinėje vietoje ir iškrito į žemesnį divizioną. 

Nuo 2024–2025 m. sezono žaidė Pirmame divizione (II). 

## Pasiekimai
;  Premjer lyga
*  **Čempionės (0):** 
*  **Antroji vieta (0):** 
*  **Trečia vieta (0):** 

;  Saudo Arabijos moterų futbolo taurė
*  **Nugalėtojos (0)**:

## Sezonai
; Pastarųjų metų sezonai

## Sudėtis
: Atnaujinta 2023 m. gruodžio 5 d.

## Garsesnės žaidėjos
*  Nourah Al-Athel, vartininkė;
; Užsienietės
*  Rafa Travalão, saugė;
*  Míriam Diéguez, gynėja, saugė;
*  Salima Jobrani, vartininkė;
*  Omnia Mahmoud, saugė;

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Taip pat skaitykite
* Al-Riyadh SC – klubo vyrų komandą;

## Išnašos

## Nuorodos
* Oficiali klubo svetainė
* SOCCERWAY
* Globalsportsarchive
Eastern Flames FC

**moterų „Eastern Flames“** () – Saudo Arabijos futbolo klubas iš Damamo. 

## Istorija
2006 m. įkurtas „Eastern Flames“ moterų futbolo lubas. 2022–2023 m. sezone moterų Premjer lygoje buvo septintoje vietoje, o 2023–2024 m. sezone vėl liko septintoje.

## Pasiekimai
;  **[[SAFF Women's Premier League]]:**
*  **Čempionės (0):** 
*  **Antroji vieta (0):** 
*  **Trečia vieta (0):** 

;  Saudo Arabijos moterų futbolo taurė
*  **Nugalėtojos (0)**:

## Sezonai
; Pastarųjų metų sezonai

## Sudėtis
: Atnaujinta 2024 m. gruodžio 5 d.

## Garsesnės žaidėjos
*  Salma Al-Zubaidi, gynėja;
; Užsienietės
*  Keikei (Keissyane Lima dos Santos), vartininkė;
*  Samia Aouni, gynėja;
*  Noxolo Cesane, saugė;
*  Nor Mustafa, puolėja;

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Globalsportsarchive
Élodie Nakkach

**Nahla Elodi Nakač** (; g. 1995 m. sausio 20 d.) – futbolininkė, Maroko rinktinės saugė.

## Karjera
Prancūzijoje gimusi marokiečių kilmės futbolininkė pradėjo sportuoti gimtojo miesto „Limoges Landouge Foot“ klube.

2011–2012 m. priklausė ASJ Soyaux-Charente klubui. 2012–2016 m. atstovavo La Roche-sur-Yon. 2016–2017 m. rungtyniavo ASJ Soyaux-Charente. 

2018–2021 m. priklausė Dijon FCO klubui. 2021 m. persikėlė į Servette FC Chênois Féminin (Šveicarija).

Nuo 2024 m. atstovavo Al-Ahli Saudi FC (Saudo Arabija). 2024 m. rugsėjo 27 d. pelnė savo pirmąjį įvartį Saudo Arabijos čempionate.

Nuo 2025 m. rungtyniavo „Servette“ klube (Šveicarija). 2025 m. rugsėjo 4 d. oficialiai paskelbta, kad futbolininkė grįžo į klubą.

## Pasiekimai
**Servette**
* Swiss Women's Super League: 2023–2024 m.
* Swiss Women's Cup: 2022–2023, 2023–2024 m.

; su **Maroko rinktine**
* moterų Afrikos Tautų taurė
** Finalininkė: 2022 m.
* Maltos tarptautinis turnyras
** Laimėtoja (1): 2022 m.

## Rinktinė
Nacionalinėje komandoje žaidė nuo 2017 m. Su rinktine dalyvavo Afrikos žemyno turnyruose.

## Išnašos

## Nuorodos
* SOCCERWAY
* Soccerdonna
* Globalsportsarchive
Krisiuma

**Krisiuma** () – miestas pietų Brazilijoje, Santa Katarinos valstijoje, pakrantės lygumoje, 160 km į pietvakarius nuo Florianopolio. Savivaldybės centras. Praeina Florianopolio–Porto Alegrės plentas. Geležinkelio stotis, oro uostas. Keramikos ir plytelių pramonė. Apylinkėse išgaunamos akmens anglys.

Veikia kolegija. Yra Šv. Juozapo katedra.

## Savivaldybė
Krisiumos savivaldybė užima 234,9 km², 2022 m. joje gyveno 214 493 gyventojai.

## Istorija
Gyvenvietę 1880 m. įkūrė italų imigrantai. Savivaldybės centras nuo 1925 m.

## Sportas
* Criciúma EC (futbolas)

## Šaltiniai
Tubaraunas

**Tubaraunas** () – miestas pietų Brazilijoje, Santa Katarinos valstijoje, pakrantės lygumoje, 100 km į pietvakarius nuo Florianopolio, 25 km į vakarus nuo Lagunos uostamiesčio, prie Tubarauno upės. Savivaldybės centras. Praeina Florianopolio–Porto Alegrės plentas. Geležinkelio stotis. Žemės ūkio regiono prekybinis centras (javai, ankštiniai, kava, cukranendrės, ryžiai). Apylinkėse kasama geležies rūda.

Yra katedra, Vilio Cumbliko meno muziejus.

## Savivaldybė
Tubarauno savivaldybė užima 301,5 km², 2022 m. joje gyveno 110 088 gyventojai.

## Istorija
Tubaraunas įkurtas 1773 m. ir pavadintas pagal vietinį gvaranių vadą. XVIII a. apylinkėse pradėtos kasti akmens anglys. Savivaldybė sudaryta 1880 m.

1974 m. kovo 28 d. Tubarauną nuniokojo labai smarkus potvynis – žuvo 199 žmonės, 45 tūkst. liko be pastogės.

## Šaltiniai
Donna Strickland

**Dona Teo Strikland** (; g. 1950 m. gegužės 27 d.) – kanadiečių fizikė, didelio intensyvumo ultratrumpųjų impulsų lazerių srities pradininkė. Pastaraisiais metais buvo Voterlu universiteto Kanadoje profesorė.

1981 m. baigė inžinerinės fizikos studijas Makmasterio universitete Hamiltone (Ontarijas). 1989 m. apsigynė daktaro laipsnį Ročesterio universitete, kur jos moksliniu vadovu buvo profesorius Žeraras Muru. 

1988–1991 m. dirbo Kanados nacionalinėje tyrimų tarnyboje, 1991–1992 m. – Livermore (Kalifornija, JAV), Lorenso nacionalinės laboratorijos lazerių skyriuje. 1992 m. prisijungė Prinstono universitete prie Fotonikos ir optoelektroninių medžiagų pažangiųjų technologijų centro tyrėjų. Nuo 1997 m. dirbo Voterlu universitete.

1985 m. kartu su Ž. Muru išvystė technologiją, leidusią sukurti labai didelio intensyvumo ultratrumpųjų impulsų lazerius. Šie lazeriai pradėti taikyti pramonėje, medžiagų tikslių pjovimų srityje. Taip pat naudojami medicinoje, ypač akių chirurgijoje. 

2018 m. kartu su Ž. Muru pelnė Nobelio fizikos premiją už faziškai moduliuotų (čirpuotų) šviesos impulsų stiprinimo technologiją (CPA). 2018 m. ji buvo įtraukta į BBC 100 įtakingiausių moterų sąrašą. Jos vardu įsteigta Kanados gamtos mokslų ir inžinerinių tyrimų tarybos premija.

## Šaltiniai
2025 m. LFF I lyga

**[[2025]] m. [[LFF I lyga|Pirma lyga]]** – antrosios pakopos futbolo pirmenybės. Sezonas prasidėjo 2025 m. kovo 7 d., o baigėsi 2025 m. lapkričio 9 d.

## Licencijavimas

Klubai ir komandos gali pateikti prašymus licencijuotis į lygas nepriklausomai nuo rezultatų, pasiektų sportiniu principu. Licencijos taip pat išduodamos vertinant tik kriterijų atitikimą, nepriklausomai nuo sportinių rezultatų. Galiausiai, LFF svarsto galutinį lygų dalyvių sąrašą, atsižvelgiant į sportinius rezultatus, išduotas licencijas, ir numatytą lygų dalyvių skaičių. 

### Pareiškėjai

Siekti licencijų pareiškė norą 17 komandų – 12 klubų bei 5 dublerių ekipos: Atmosfera  Babrungas  BFA  Ekranas  *[[FK Garliava|Garliava]]*  Hegelmann B  Jonava  Kauno Žalgiris B  Minija  Neptūnas  Nevėžis  Panevėžys B  *[[FK Sveikata|Sveikata]]*  FA Šiauliai B  Tauras  Transinvest  Žalgiris B

### Gavėjai

2025 m. vasario 17 d. licencijavimo komitetas išdavė 16 LFF I lygos licencijų visiems pareiškėjams, išskyrus Sveikatą, kuri nebebuvo minima tarp Pirmos lygos licenciją siekiančių komandų.

### Vietų paskirstymas

Galutinį Pirmos lygos dalyvių sąrašą LFF VK pateikė vasario 25 d. Numatytas 16 vietų gavo visos Pirmos lygos licencijas gavusios komandos, išskyrus Garliavą, kuri sportiniu principu iškrito į Antrą lygą. Taip pat, vietą su A lygos licencija gavo FK Be1.

## Komandos

## Rezultatai

## Pereinamosios rungtynės

Pirmąją vietą užėmusi komanda iškovoja teisę sekančiame sezone žaisti A lygoje. Antrąją vietą užėmusi komanda žaidžia pereinamąsias rungtynes su A lygos 9-ą vietą užėmusia komanda. Dvi paskutines vietas užėmusios komandos iškrenta į Antrą lygą. 14-ąją vietą užėmusi komanda žaidžia pereinamąsias rungtynes su II lygos 3-ąją vietą užėmusia komanda.

Dėl vietos A lygoje, žr. A lygos pereinamosios rungtynės.

Pereinamosiose rungtynėse dėl teisės žaisti 2026 m. Pirmoje lygoje rungtyniavo FA Šiauliai B (14 vieta, Pirma lyga) ir FK Sveikata (3 vieta, Antra lyga).

----

* Pirmasis susitikimas baigėsi lygiosiomis 2–2.
----

; FA Šiauliai B nugalėjo varžovus bendru dviejų rungtynių rezultatu 7–2 ir išsaugojo vietą lygoje.
----

## Taip pat skaitykite
* 2025 m. A lyga
* 2025 m. LFF II lyga

## Šaltiniai

## Nuorodos
* Lietuvosfutbolas.lt (informacija ir statistika)
* 1lyga.lt (Pirmos lygos puslapis)
Rosalyn Yalow

**Rozalin Sasmen Jalou** (; 1921 m. liepos 19 d. – 2011 m. gegužės 30 d.) – žydų kilmės amerikiečių biofizikė.

1941 m. baigė Niujorko universiteto Hanterio koledžą, 1945 m. – Ilinojaus universitetą Urbanoje-Šampeinėje, kur apgynė daktaro laipsnį. Įstojusi į Ilinojaus universiteto Inžinerijos koledžo fizikos studijas, ji tarp 400 profesorių ir jų asistentų buvo vienintelė moteris ir pirmoji nuo 1917 m., kuri lankė arba dėstė šiame koledže. Tuomet  Antrojo pasaulinio karo metais trūko kandidatų vyrų tradiciškai vyrų dominuojamoje srityje. 

Iki 1950 m. dėstė Hanterio koledže, 1947–1970 m. dirbo Bronkso veteranų ligoninės radioizotopų laboratorijoje. 1970 m. tapo veteranų ligoninės branduolinės medicinos tarnybos vadove. Tolesnę mokslinę veiklą vystė privačiame A. Einšteino medicinos koledže prie Niujorko Ješivos universiteto. 1985 m. suteiktas Sinajaus kalno medicinos mokyklos (ISMMS) garbės profesorės vardas.

Su bendradarbiais tyrė sergančiųjų II tipo cukriniu diabetu atsparumo insulinui mechanizmus. 1959 m. sukūrė vieną imunocheminių metodų, taikomų nustatyti hormonų, vaistų koncentracijai kraujyje – radioimuninę analizę. Šis metodas pasitarnavo nustatant hepatito B virusą donorų kraujyje, taip pat sisteminių, skydliaukės ligų diagnostikoje. Radioimuninio tyrimo metodas tapo plačiai taikomas šimtams kitų, su krauju susijusių smulkių komponentų, tokių kaip hormonai, vitaminai ir fermentai, kurių anksčiau nebuvo galima išmatuoti dėl jų mažos koncentracijos.

1977 m. kartu su Rodžeriu Gileminu ir Andru Šaliu pelnė Nobelio fiziologijos ir medicinos premiją.

## Šaltiniai
Bento Gonsalvesas

**Bento Gonsalvesas** () – miestas pietų Brazilijoje, Pietų Rio Grandės valstijoje, kalvotame derlingo Žagvari slėnio šlaite, 100 km į šiaurę nuo Porto Alegrės, 30 km į vakarus nuo Kašijas do Sulio. Savivaldybės centras. Plentai į Kašijas do Sulį, Porto Alegrę, Paso Fundą, geležinkelio stotis. Bento Gonsalvesas – Brazilijos vyno sostinė. Apylinkėse plyti vynuogynai, gaminamas vynas. Mieste vyksta kasmetinis vynų festivalis. Taip pat baldų, metalo apdirbimo, plastiko, chemijos pramonė. Turizmas. Veikia federalinė agrotechnikos mokykla, italų paveldo muziejus.

## Savivaldybė
Bento Gonsalveso savivaldybė užima 272,3 km², 2022 m. joje gyveno 123 151 gyventojas.

## Istorija
Gyvenvietė įkurta 1875 m. (ligtol vietovė vadinta Kruzinja) imigrantų iš Italijos ir pavadinta Kolonija Dona Izabeliu (*Colônia Dona Isabel*). 1890 m. suteiktas miesto statusas ir Bento Gonsalveso pavadinimas (pagal trumpai gyvavusios Rio Grandės Respublikos prezidentą Bentą Gonsalvesą da Silvą).

Italai įveisė vynuogynus, pradėjo vyno gamybą. 1919 m. miestą pasiekė geležinkelis.

## Šaltiniai